
Ministru kabineta sēdes protokollēmums

Rīkojuma projekts "Par ceļu satiksmes pārkāpumu fiksēšanas tehnisko līdzekļu darbības nodrošināšanu
 "

· 1. Pieņemt iesniegto rīkojuma projektu.
· Valsts kancelejai sagatavot rīkojuma projektu parakstīšanai.
· 2. Iekšlietu ministrijai normatīvajos aktos noteiktajā kārtībā  sagatavot un iesniegt Finanšu ministrijai priekšlikumus likumprojekta “Par valsts budžetu 2022.gadam” un likumprojekta “Par vidēja termiņa budžeta ietvaru 2022., 2023. un 2024.gadam" izskatīšanai Saeimā 2.lasījumā, paredzot palielināt:
· 2.1. valsts pamatbudžeta ieņēmumu no naudas sodiem, ko uzliek Valsts policija par pārkāpumiem ceļu satiksmē, kas fiksēti ar komersanta tehniskajiem līdzekļiem, prognozi 2022. gadā par 1 029 126 euro, 2023.gadā par 1 387 513 euro,  2024.gadā par 1 097 558 euro;
· 2.2. izdevumus Iekšlietu ministrijas budžeta apakšprogrammā 06.01.00 “Valsts policija” ilgtermiņa saistību pasākumam “Ceļu satiksmes pārkāpumu fiksēšanas tehnisko līdzekļu darbības nodrošināšana”  2022. gadā par 116 753 euro, 2023.gadā par 156 048 euro,  2024.gadā par 146 302 euro, 2025.gadā un turpmāk katru gadu par 136 560 euro.
· 3. Iekšlietu ministrijai, ņemot vērā aktuālo valsts akciju sabiedrības “Ceļu satiksmes drošības direkcija” uzstādīto transportlīdzekļu braukšanas ātruma kontroles mērierīču (100 stacionāro fotoradaru) iespējamā faktiskā darbības laika prognozi, sagatavot un iekšlietu ministram likumprojekta “Par valsts budžetu 2023.gadam” un likumprojekta “Par vidēja termiņa budžeta ietvaru 2023., 2024. un 2025.gadam” sagatavošanas procesā normatīvajos aktos noteiktā kārtībā iesniegt Ministru kabinetā grozījumu projektu šajā rīkojumā, attiecīgi precizējot valsts pamatbudžeta ieņēmumu no naudas sodiem un ilgtermiņa saistību (izdevumu) apjomu.
· 4. Atzīt par aktualitāti zaudējušu Ministru kabineta 2019. gada 16. jūlija sēdē (prot. Nr.33, 77.§ “Informatīvais ziņojums “Par tehnisko līdzekļu (fotoradaru) turpmākās darbības nodrošināšanu (atjaunošanu) un tās finansēšanas avotiem”", 11.punkts) doto uzdevumu.

